laion/Wikipedia-Exotic huggingface dataset:
কেশরাজ

কেশরাজ (ইংরেজি: Hair-crested Drongo; বৈজ্ঞানিক নাম: Dicrurus hottentottus) বা কেশরী ফিঙে ডিক্রুরিডাই পরিবারভূক্ত এক প্রকার এশীয় পাখি। কেশরাজের বৈজ্ঞানিক নামের অর্থ হটেনটট চেরালেজ (গ্রিক: dikros = চেরা, -ouros = লেজের; লাতিন: hottentottus = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে ডিক্রুরাস ব্র্যাকটিটাস প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে (D. sumatranus)-কে এর উপপ্রজাতি হিসেবে আখ্যায়িত করে থাকেন। বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়। কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত। স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে। মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে। Dicrurus hottentottus ওয়েব্যাক মেশিনে আর্কাইভকৃত ১০ নভেম্বর ২০১২ তারিখে, The IUCN Red List of Threatened Species এ কেশরাজ বিষয়ক পাতা। রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ২২১–২। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৩৪৫। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  শরীফ খান (২০০৮)। বাংলাদেশের পাখি। ঢাকা: দিব্যপ্রকাশ। পৃষ্ঠা ৩১৩। আইএসবিএন 9844833310।  দৈনিক ইত্তেফাক, শেষের পাতা, ১৪ অক্টোবর, ২০১২ইং, মুদ্রিত সংস্করণ উইকিমিডিয়া কমন্সে কেশরাজ সম্পর্কিত মিডিয়া দেখুন। Oriental Bird Images ওয়েব্যাক মেশিনে আর্কাইভকৃত ২৯ সেপ্টেম্বর ২০১৫ তারিখে, কেশরাজের আরও আলোকচিত্র। নিরীহ পাখির বন্ধু কেশরাজ বাংলাদেশ প্রতিদিন, ১ জুন ২০১৮, পেছনের পাতা কলাম ৮।
বিজিত লাল দাস

বিদিত লাল দাস (১৯৩৮ - ৮ অক্টোবর ২০১২) বাংলাদেশের একজন অন্যতম সঙ্গীত গবেষক, সুরকার ও শিল্পী। তিনি ছিলেন মহান মুক্তিযুদ্ধের একজন সংগঠক এবং স্বাধীন বাংলা বেতার কেন্দ্রের অন্যতম সুর শিল্পী। বিভাগীয় শহর সিলেটেই তিনি আজীবন বসবাস করেছেন এবং সঙ্গীত চর্চা করেছেন। ১৯৩৮ সালে বিজিত লাল দাস জন্মগ্রহণ করেন। তিনি ১৯৪৬ সালে শিলং-এ বিদ্যালয়ে ভর্তি হন। মাত্র ৭ বছর বয়সে তার সঙ্গীত-এ হাতেখড়ি হয় ওস্তাদ সুর সাগর প্রাণ দাসের নিকটে। তিনি ওস্তাদ ফুল মোহাম্মদের নিকটে উচ্চাঙ্গ সঙ্গীতের তালিম নেন। বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন। সিলেটের একজন বাসিন্দা হিসেবে সিলেটের প্রতি এবং সিলেটি ভাষা ও সঙ্গীতের প্রতি তার ছিল অপার টান। তাই তিনি বহু সিলেটি গান রচনা করেছেন। এছাড়া বিজিত লাল দাস লোকসঙ্গীত, বিশেষ করে সিলেটি লোকসঙ্গীত নিয়ে বিস্তর গবেষণা করেছেন এবং তার এই গবেষণার ফল হিসেবে তিনি "সুরমাপারের গান" নামক একটি গ্রন্থ রচনা করেন। ২০১২ সালে ৮ অক্টোবর তারিখ ভোর পাঁচটায় ঢাকার একটি হাসপাতালে এই সঙ্গীতগুরু ৭৪ বছর বয়সে শেষ নিঃশ্বাস ত্যাগ করেন। সাধের লাউ বানালাইলো মোরে বৈরাগী মরিলে কান্দিস না আমার দায় বিনোদিনী আমি কেমন করে পত্র লিখি গো বন্ধুরে, গ্রাম-পুষ্টাফিশ নাই জানা নিউজ এশিয়া ২৪[স্থায়ীভাবে অকার্যকর সংযোগ]
ঝুঁটি (শারীরস্থান)

শারীরবিদ্যার দিক থেকে ঝুঁটি বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়। গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়। এছাড়া বিভিন্ন রান্নায়ও ঝুঁটি ব্যবহার করা হয়। "Assessment of Hunting Impacts at New River Gorge" (পিডিএফ)। ৬ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০১২।  For Roosters Comb Size is Big Cue for Sex.
পাঞ্জাব বিশ্ববিদ্যালয়, লাহোর

পাঞ্জাব বিশ্ববিদ্যালয় (ইংরেজি:University of the Punjab; পাঞ্জাবী, উর্দু: جامعہ پنجاب) পাকিস্তানের পাঞ্জাব প্রদেশের রাজধানী লাহোর শহরে অবস্থিত। এটি পাকিস্তানের সবচেয়ে পুরানো বিশ্ববিদ্যালয় যা ১৮৮২ সালে প্রতিষ্ঠিত হয়। ভারতীয় উপমহাদেশে ব্রিটিশ ঔপনিবেশিক কর্তৃপক্ষ কর্তৃক প্রতিষ্ঠিত চতুর্থ বিশ্ববিদ্যালয় এটি যা ১৮৮২ সালে সিমলায় অনুষ্ঠিত একটি চুক্তির ফলে প্রতিষ্ঠা লাভ করে। এই বিশ্ববিদ্যালয়টির বেশ কয়েকটি ক্যাম্পাস রয়েছে পুরো পাকিস্তান জুড়ে: আল্লামা ইকবাল ক্যাম্পাস: পুরাতন ক্যাম্পাস বলে পরিচিত। কায়েদ-এ-আজম ক্যাম্পাস: নতুন ক্যাম্পাস বলে পরিচিত। গুজরানওয়ালা ক্যাম্পাস: খানস্‌পুর ক্যাম্পাস: ঝিলম ক্যাম্পাস: ২০১২ সালে প্রতিষ্ঠিত। পাঞ্জাব বিশ্ববিদ্যালয় হতে অসংখ্য বিখ্যাত শিক্ষার্থী উচ্চ শিক্ষা সমাপনান্তে দেশ-বিদেশে নানা ক্ষেত্রে অবদান রাখছে। এই প্রতিষ্ঠানের দুজন কৃতি শিক্ষার্থী নোবেল পুরস্কার জয় করেছেন; তারা হলেন: হর গোবিন্দ খোরানা এবং আব্দুস সালাম। এছাড়াও এখানকার অন্যান্য বিখ্যাত শিক্ষার্থীর মধ্যে রয়েছেন: ইউসুফ রাজা গিলানী, ড. মুহাম্মদ তাহিরুল কাদেরি, ড. ফরিদুদ্দীন আল-কাদেরি, জাভেদ হাশমী, হামিদ মীর, চৌধুরী রহমত আলী প্রমুখ। "University of the Punjab - Commerce"। pu.edu.pk। সংগ্রহের তারিখ ২০২৩-০৮-১৭।  "PU campuses"। University of the Punjab। সংগ্রহের তারিখ ২৬ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নিজেস্ব ওয়েব ঠিকানা
আবদুল আউয়াল মিন্টু

আবদুল আউয়াল মিন্টু (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক প্রেসিডেন্ট এবং একজন রাজনীতিবিদ। আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তার পিতা হাজী শফীউল্ল্যাহ একজন বিশিষ্ট সমাজ সেবক ছিলেন। আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মেরিন একাডেমি চট্টগ্রাম থেকে ১৯৬৮ সালে বিএসসি ইন মেরিন ইঞ্জিনিয়ারিং ডিগ্রি অর্জন করেন। এছাড়াও নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন এ উচ্চতর ডিগ্রী ও ১৯৭৭ সালে এমএসসি ডিগ্রী অর্জন করেন। তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন। বাংলাদেশ ফেডারেশন অব চেম্বার্স অব কমার্স এবং ইন্ডাস্ট্রি (এফবিসিসিআই) এর প্রাক্তন প্রেসিডেন্ট বাংলাদেশ ভারত চেম্বার অব কমার্স এন্ড ইন্ডাস্ট্রি (BICCI), চেয়ারম্যান বাংলাদেশ অ্যাসোসিয়েশন অব ব্যাংকস (Bab) , নির্বাহী কমিটি সদস্য বাংলাদেশ বীজ ব্যবসায়ীদের অ্যাসোসিয়েশন, উপদেষ্টা বাংলাদেশ বীজ বিক্রেতা অ্যাসোসিয়েশ, প্রধান উপদেষ্টা বাংলাদেশ মহাসাগরে জাহাজ মালিকদের অ্যাসোসিয়েশন, চেয়ারম্যান (১৯৮৮-২০০০) বাংলাদেশ সামুদ্রিক মৎস্য অ্যাসোসিয়েশন, ইসি সদস্য, (১৯৯২-১৯৯৫) বাংলাদেশ টেক্সটাইল মিলস অ্যাসোসিয়েশন, ইসি সদস্য (১৯৯৫-১৯৯৬) ইসলামী জাহাজ মালিক সমিতি (জেদ্দায়), ইসি সদস্য (১৯৮৮-২০০০) বাংলাদেশ গার্মেন্টস নির্মাতা ও রপ্তানিকারক সমিতি (BGMEA) , উপদেষ্টা পরিষদের সদস্য "সংরক্ষণাগারভুক্ত অনুলিপি"। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।  http://bd.linkedin.com/pub/abdul-awal-mintoo/30/48/908[স্থায়ীভাবে অকার্যকর সংযোগ] https://web.archive.org/web/20131009070152/http://feniweb.com/index.php?option=content&value=86
রামপুর বয়েজ ক্লাব, ফেনী

রামপুর বয়েজ ক্লাব, ফেনী বাংলাদেশের একটি ফুটবল ক্লাব। বতর্মান গ্রামীণফোন ফেডারেশন কাপ, ২০১২ অংশ গ্রহণকারী দল গুলোর মধ্যে ফেনী জেলার একটি দল। এর মাঝে অনেক চড়াই উৎরাই এর পর অনেকদিন ধরেই এই ক্লাবের কার্যক্রম বন্ধ তবে ফেনীর বিশিষ্ট ব্যবসায়ীরা মিলে আবারো ক্লাবটি পুনর্গঠন করে। ফেনী ভিত্তিক এই ক্লাবটি গঠিত হয় ১৯৭৮ সালে। রামপুর বয়েজ ক্লাবের মূল উদ্যোক্তা ফেনী জেলা ক্রীড়া সংস্থার সাধারণ সম্পাদক আমির হোসেন বাহার। ১৯৭৮ সালে যাত্রা করা ক্লাবটির প্রতিষ্ঠাতা সাধারণ সম্পাদক এখনো তিনিই। ১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব। গ্রামীণ ফোন ফেডারেশন কাপ ২০১২ এর চূড়ান্ত পর্বে অংশগ্রহণ,২০১২ ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। ফেনী সকার ক্লাব http://archive.prothom-alo.com/detail/date/2012-10-08/news/296200[স্থায়ীভাবে অকার্যকর সংযোগ] http://www.bffonline.com
উড্ডয়ন দ্রুততা অনুযায়ী পাখির তালিকা

উড্ডয়ন ক্ষমতা অনুসারে পৃথিবীর সবচেয়ে দ্রুততম পাখির নাম পেরেগ্রিন শাহিন বা,পেরেগ্রিন ফ্যালকন। আকাশে এরা ঘণ্টায় ৩২০ কিমি. বেগে ঝাঁপ দিতে সক্ষম। দ্রুততার এ অস্বাভাবিক ক্ষমতার কারণে এরা শিকারী হিসেবে অপ্রতিরোধ্য। উড়ন্ত অবস্থায়ই বাদুড় বা অন্য পাখিদের নিমেষে ঘায়েল করতে সিদ্ধহস্ত। পূর্বে অবশ্য আবাবিল বা বাতাসি পাখিদের সবচেয়ে দ্রুততম পাখি হিসেবে গণ্য করা হত। The cornell lab of Ornithology - Cornell University Bird Guide - Peregrine Falcon NatGeo:Animals Facts - Falco peregrinus Science & Technology: Animalia - Swift Animal Corner ; Sea Birds Frigate Bird Galapagos Sea Birds - The Great Frigate Bird and the Magnificent Frigate Bird Free find Spur-Winged Goose ওয়েব্যাক মেশিনে আর্কাইভকৃত ১৯ এপ্রিল ২০১১ তারিখে Plectropterus gambensis - Kenya Birds The cornell lab of Ornithology - Cornell University Bird Guide - Red-breasted Merganser Ducks Unlimited - Wet-lands conversation Canvasback Family XXXIX. ANATINAE. DUCKS. ওয়েব্যাক মেশিনে আর্কাইভকৃত ৪ ফেব্রুয়ারি ২০১৭ তারিখে Family THE EIDER DUCK. [Common Eider.] Genus FULIGULA MOLLISSIMA, Linn. [Somateria mollissima.] Fastest Birds Life123[স্থায়ীভাবে অকার্যকর সংযোগ] The world's fastest birds The Travel Almanac What Are The Fastest Flying Birds? Blur it
বিশ্ব শিক্ষক দিবস

বিশ্ব শিক্ষক দিবস প্রতি বছর ৫ অক্টোবর বিশ্বব্যাপী পালন করা হয়। ১৯৯৫ সাল থেকে এটি পালিত হয়ে আসছে। ইউনেস্কোর মতে, বিশ্ব শিক্ষক দিবস শিক্ষা ও উন্নয়নের ক্ষেত্রে শিক্ষকদের অসামান্য অবদানের স্বীকৃতি স্বরূপ পালন করা হয়। বিশ্বের ১০০টি দেশে এই দিবসটি পালিত হয়ে থাকে। এই দিবসটি পালনে এডুকেশন ইন্টারন্যাশনাল ও তার সহযোগী ৪০১টি সদস্য সংগঠন মূল ভূমিকা রাখে। দিবসটি উপলক্ষে ইআই প্রতি বছর একটি প্রতিপাদ্য বিষয় নির্ধারণ করে থাকে যা জনসচেতনতা বৃদ্ধির সাথে সাথে শিক্ষকতা পেশার অবদানকেও স্মরণ করিয়ে দেয়। বিশ্ব শিক্ষক দিবস উদযাপন করার জন্য, জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) এবং এডুকেশন ইন্টারন্যাশনাল(ইআই) প্রতি বছর একটি প্রচারণা চালায় যাতে বিশ্বকে শিক্ষকদের সম্পর্কে আরও ভালভাবে বোঝাতে পারে যে, তারা শিক্ষার্থী এবং সমাজকে বিকশিত করতে কতটা ভূমিকা পালন করে। তাই তারা তাদের প্রচারণার জন্য বিভিন্ন বেসরকারি সংস্থার সাথে কাজ করে, যেমন— গণমাধ্যম সংস্থার সাহায্যে তারা তাদের কাজ সম্পাদন করে। প্রচারণাটি প্রতি বছর ভিন্ন ভিন্ন থিমে আলোকপাত করে থাকে। "World Teachers' Day - 5 October 2017"। UNESCO (ইংরেজি ভাষায়)। ২০১৭-০৯-১৩। সংগ্রহের তারিখ ২০২৩-১০-০৮।  "World Teachers' Day - 5 September 2017"। UNESCO (ইংরেজি ভাষায়)। ২০১৭-০৯-১৩। সংগ্রহের তারিখ ২০১৭-১০-০৬।  "World Teachers Day 2018 - National Awareness Days Events Calendar 2018 & 2019"। National Awareness Days Events Calendar 2018 & 2019 (ইংরেজি ভাষায়)। সংগ্রহের তারিখ ২০১৮-০৯-১১।  Power, Colin (২০১৪)। The Power of Education!: Education for All, Development, Globalisation and UNESCO। Springer। পৃষ্ঠা 191। আইএসবিএন 9789812872210।  বিশ্ব শিক্ষক দিবসের ওয়েব ঠিকানা ইউনেস্কো: শিক্ষক দিবসের ওয়েব ঠিকানা আন্তর্জাতিক শিক্ষা দিবস এডুকেশন ইন্টারন্যাশনাল
নাগবল্লী

মুসেন্ডা বা নাগবল্লী (বৈজ্ঞানিক নাম:Mussaenda frondosa) Rubiaceae পরিবারের মুসেন্ডা গণের লাল ও সাদা রঙের আলঙ্কারিক গুল্ম। প্রচলিত ইংরেজি নাম Dwarf Mussaenda, White wing ইত্যাদি। রোদ বা আংশিক ছায়ায় এ গাছ তাড়াতাড়ি বেড়ে উঠে। নাগবল্লী বর্ণবৈচিত্র্য তৈরিতে আদর্শ বাগানের জন্য উত্তম। নাগবল্লী বাংলাদেশ ও ভারতের প্রজাতি। এটি ক্রান্তীয় আফ্রিকারও গাছ। তবে এদের দেশীয়করণ হয়েছে নেপাল, শ্রীলঙ্কা, কম্বোডিয়া, ভিয়েতনাম, মালয়েশিয়া, ফিলিপাইন এবং ইন্দোনেশিয়ায় বিভিন্ন জায়গায়। ঝোপাল ছোট আকৃতির চিরসবুজ গাছ। সাধারণত দুই থেকে তিন ফুট উঁচু হতে পারে। পাতার রং উজ্জ্বল সবুজ, প্রায় চার সেন্টিমিটার লম্বা, হলুদ রঙের ফুল। নাগবল্লীর বংশবৃদ্ধি সাধারণত কলমে হয়ে থাকে‌। নাগবল্লী ফুল গাছ "The Plant List: A Working List of All Plant Species"। ১৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৫।  L., 1753 In: Sp. Pl. : 177 WCSP: World Checklist of Selected Plant Families Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed) (২০১৪)। "Species 2000 & ITIS Catalogue of Life: 2014 Annual Checklist."। Species 2000: Reading, UK.। সংগ্রহের তারিখ ২৬ মে ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) বর্ণিল নাগবল্লী ওয়েব্যাক মেশিনে আর্কাইভকৃত ৭ জুলাই ২০১৭ তারিখে,মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ১৩-১০-২০১২ খ্রিস্টাব্দ।
মোহামেডান স্পোর্টিং ক্লাব (দ্ব্যর্থতা নিরসন)

মোহামেডান স্পোর্টিং ক্লাব নামটি নিম্নের নিবন্ধ নির্দেশ করতে পারেঃ মোহামেডান স্পোর্টিং ক্লাব (ঢাকা), ঢাকার একটি জনপ্রিয় ক্রীড়া সংগঠন। মোহামেডান স্পোর্টিং ক্লাব ক্রিকেট দল, ঢাকা মোহামেডানের ক্রিকেট শাখা। মোহামেডান স্পোর্টিং ক্লাব (চট্টগ্রাম), চট্টগ্রামের একটি ক্রীড়া সংগঠন। মোহামেডান স্পোর্টিং ক্লাব (কলকাতা), ভারতের কলকাতার একটি জনপ্রিয় ক্লাব। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিজনেস লজিক

বিজনেস লজিক হলো একটি অকারিগরি পরিভাষা যা ডেটাবেস ও ইউজার ইন্টারফেসের মধ্যে তথ্য পরিবৃত্তি (বিনিময় বা আদান-প্রদান) করতে একটি ফাংশানাল অ্যালগোরিদম বর্ণনা করে। সহজ ভাষায় এটি একটি অ্যালগোরিদম বা সাজানো নিয়ম-সমষ্টি যেটির মাধ্যমে ডেটাবেস থেকে ডেটা নিয়ে (কোয়েরী করে বা ভ্যালিডিটি যাচাই করে) ইউজারের সামনে উপস্থাপন করে। বিজনেস লজিকের কতগুলো নিদিষ্ট (ধারাবাহিক) ধাপ রয়েছে যা তথ্যের প্রবাহ নিয়ন্ত্রণ করে। বিজনেস লজিক যা পারে/করে বিজনেস লজিক বাস্তব জীবনের উপযোগী মডেল (বিজনেস অবজেক্ট) তৈরি করে। বিজনেস অবজেক্টগুলো কীভাবে নিজেদের মধ্যে ক্রিয়া করবে বিজনেস লজিক তার বর্ণনা করে। বিজনেস লজিকে দুটি জিনিস থাকেঃ কতগুলো বিজনেস রুলস একটি কার্যধারা (ওয়ার্কফ্লো)
মানব-বন্যপ্রাণী সংঘর্ষ

মানব-বন্যপ্রাণী সংঘর্ষ মানুষের সাথে বন্যপ্রাণীর এমন সম্পর্ককে বোঝায় যেখানে মানুষ ও বন্যপ্রাণীর পারস্পরিক ক্রিয়া-প্রতিক্রিয়ার ফলে মানুষ ও তার সম্পদের ওপর ক্ষতিকর প্রভাব পড়ে; একইভাবে বন্যপ্রাণীদের অস্তিত্ব ও আবাস ঝুঁকির মুখে পড়ে। সাধারণত জনসংখ্যা বৃদ্ধি পাওয়ার ফলে বন্য প্রাণীরা তাদের বিচরণস্থল বা আবাস থেকে উচ্ছেদ হলে এ সংঘর্ষের সূত্রপাত ঘটে। মাত্র একটি পক্ষই এ সংঘর্ষে ক্ষতিগ্রস্ত হয় তা নয় বরং আবাসন সংকট বা সম্পদ সংকটে উভয় পক্ষ ক্ষতিগ্রস্ত হয়। উভয় পক্ষই জীবন ও সম্পদ বা খাদ্য হারায়। বর্তমানে আধুনিক প্রাণিবিজ্ঞান এবং শান্তি ও সংঘর্ষ অধ্যয়নে মানব-বন্যপ্রাণী সংঘর্ষ একটি গুরুত্বপূর্ণ আলোচ্য বিষয়। যখন কোন অঞ্চলে জনসংখ্যা বেড়ে যায়, তখন ঐ অঞ্চলে খাদ্যসহ অন্যান্য প্রাকৃতিক এবং স্থাবর সম্পদের চাহিদা বেড়ে যায়। বাড়তি লোকের জন্য খাদ্য উৎপাদনের উদ্দেশ্যে জমর প্রয়োজন পড়ে। তখন বন বা পতিত জমি পরিষ্কার করে চাষাবাদ শুরু হয়। আবার বনজ সম্পদ আহরণের মাধ্যমেও খাদ্যের চাহিদা পুরণ করা যায়। কিন্তু এসব বনজ সম্পদ ও বন বন্যপ্রাণীদের আবাস এবং খাদ্যের উৎস। আবাস ও খাদ্য কমে যাওয়ার ফলে খাদ্যের খোঁজে বন্যপ্রাণী লোকালয়ে চলে আসে। আবার কখনও কখনও বনে মানুষের উপর সরাসরি আক্রমণ করে। কারণ তখন মানুষ নিজেই বন্যপ্রাণীর চোখে খাদ্য। লোকালয়ে বন্যপ্রাণী প্রবেশ রোধে মানুষ প্রতিরোধমূলক পদক্ষেপ নেয়। আবার বনে বন্যপ্রাণীর হাত থেকে রক্ষা পাওয়ার জন্য মানুষ বন্যপ্রাণী মেরে ফেলে। এভাবে দুই পক্ষই শারীরিকভাবে অস্তিত্বের সংকটে পড়ে যায়। মানব-বন্যপ্রাণী সংঘর্ষের ফলে যে ধরনের ক্ষতিকর প্রতিক্রিয়া দেখা যায় তার কয়েকটি দেওয়া হল: বন্যপ্রাণীর মৃত্যু ফসলের ক্ষয়ক্ষতি সম্পত্তির ক্ষয়ক্ষতি বন্যপ্রাণীর আবাস ধ্বংস মানুষের আঘাতপ্রাপ্তি বন্যপ্রাণীর আঘাতপ্রাপ্তি গৃহপালিত পশুপাখির মৃত্যু মানুষের মৃত্যু (বাঘ বা হাতির আক্রমণে), ইত্যাদি। Rosie Woodroffe, Simon Thirgood and Alan Rabinowitz, সম্পাদক (২০০৫)। People and wildlife: Conflict or Co-existence?। Cambridge: Cambridge University Press।  Guidelines for the Coexistence between People and Jaguars – illustrated guide for free download (in Portuguese and Spanish) Review of Human-Elephant Conflict Mitigation Measures Practiced in South Asia Guidelines for human-leopard conflict management.
ইমরে কার্তেজ

ইমরে কার্তেজ (হাঙ্গেরীয়: Imre Kertész; হাঙ্গেরীয়: [ˈimrɛ ˈkɛrteːs]; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও তিনি তার স্ত্রীকে নিয়ে বার্লিনে অবস্থান করতেন। দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়। ফেটলেসনেস উপন্যাসে তার এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী গিওর্গি (জর্জ) কোবস নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন। ২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন। চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে। হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি। "The Nobel Prize in Literature 2002 - Imre Kertész"। Nobelprize.org। সংগ্রহের তারিখ ২০০৮-০২-০৯।  "Imre Kertész"। Encyclopædia Britannica। সংগ্রহের তারিখ ২০০৮-০২-০৯।  "Imre Kertész". Encyclopædia Britannica. Retrieved 2008-02-09. Riding, Alan (2006-01-03). "The Holocaust, From a Teenage View". The New York Times. Retrieved 2008-02-08. "Fateless (2005)". IMDb Internet Movie Database. Retrieved Nov 27, 2010. Vasvári, Louise O., and Tötösy de Zepetnek, Steven, eds. Imre Kertész and Holocaust Literature. West Lafayette: Purdue UP, 2005.[১] Vasvári, Louise O., and Tötösy de Zepetnek, Steven, eds. Comparative Central European Holocaust Studies. West Lafayette: Purdue UP, 2009.[২] Molnár, Sára. "Nobel in Literature 2002 Imre Kertész's Aesthetics of the Holocaust," CLCWeb: Comparative Literature and Culture 5.1 (2003)[৩] Tötösy de Zepetnek, Steven. "And the 2002 Nobel Prize for Literature Goes to Imre Kertész, Jew and Hungarian," CLCWeb: Comparative Literature and Culture 5.1 (2003)[৪] Tötösy de Zepetnek, Steven. "Imre Kertész's Nobel Prize, Public Discourse, and the Media," CLCWeb: Comparative Literature and Culture 7.4 (2005)[৫] উইকিমিডিয়া কমন্সে ইমরে কার্তেজ সংক্রান্ত মিডিয়া রয়েছে। উইকিউক্তিতে Imre Kertész সম্পর্কিত উক্তির সংকলন রয়েছে। Article on Kertész The Last Word - an interview with Kertész from Holocaust Survivors and Remembrance Project: "Forget You Not" ইন্টারনেট মুভি ডেটাবেজে ইমরে কার্তেজ (ইংরেজি)  হাঙ্গেরি Imre Kertész—Nobel Lecture ওয়েব্যাক মেশিনে আর্কাইভকৃত ১৭ মে ২০০৮ তারিখে B.-ing There ওয়েব্যাক মেশিনে আর্কাইভকৃত ১৫ ডিসেম্বর ২০০৫ তারিখে, a review of the novel Liquidation by Ben Ehrenreich, Village Voice, December 20, 2004
এশীয় উটপাখি

এশীয় উটপাখি (Struthio asiaticus) একসময় মরক্কো থেকে তুর্কমেনিস্তান পর্যন্ত বিচরণ করত। সম্ভবত এরা আদি প্লায়োসিন থেকে প্লেইস্টোসিন যুগ পর্যন্ত পৃথিবীতে ছিল। Sharpe, R. Bowdler (1899)। A Handlist of the Genera and Species of Birds। Vol. I। Red Lion Court Fleet Street, London UK: Taylor and Francis। পৃষ্ঠা 2। সংগ্রহের তারিখ 02/01/2010।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Palegiology Database (২০১২)। "Struthio asiaticus"। Palegiology Database। Palegiology Database। সংগ্রহের তারিখ ১৪ জুন ২০১২।
অ্যালভিন রথ

অ্যালভিন এলিয়ট রথ (১৯ ডিসেম্বর, ১৯৫১) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি। অ্যালভিন এলিয়ট রথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং অর্থমিতিক সমাজের (ইকোনোমেট্রিক সোসাইটি) সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলির সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন। "এক নজরে শ্যাপলে ও রোথ"। ঢাকা। বিডিনিউজ টোয়েন্টিফোর ডটকম। ১৫ অক্টোবর ২০১২। সংগ্রহের তারিখ অক্টোবর ১৬, ২০১২। [স্থায়ীভাবে অকার্যকর সংযোগ] উইকিমিডিয়া কমন্সে অ্যালভিন এলিয়ট রথ সংক্রান্ত মিডিয়া রয়েছে। Alvin E. Roth at Harvard Business School Compilation of research and press coverage at Al Roth's game theory, experimental economics, and market design page.
লয়েড শ্যাপলি

লয়েড স্টোয়েল শ্যাপলি (২ জুন, ১৯২৩ - ১২ মার্চ, ২০১৬) (ইংরেজি: Lloyd Stowell Shapley) যুক্তরাষ্ট্রের একজন প্রখ্যাত গণিতবিদ ও অর্থনীতিবিদ। তিনি গাণিতিক অর্থশাস্ত্র, বিশেষত ক্রিয়া তত্ত্বে (গেম থিওরি) অসামান্য অবদান রেখেছেন। "স্থিতিশীল বরাদ্দ ও বাজার ব্যবস্থাপনার চর্চা তত্ত্বের" জন্য তিনি অধ্যাপক অ্যালভিন এলিয়ট রথের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।
আইজাক বাশেভিস সিঙ্গার

আইজাক বাশেভিস সিঙ্গার (ইদিশ: יצחק באַשעװיס זינגער; ২১ নভেম্বর, ১৯০২ – ২৪ জুলাই, ১৯৯১) পোলিশ বংশোদ্ভূত আমেরিকান-ইহুদি সাহিত্যিক। তার প্রকৃত পোলিশ নাম আইজান সিঙ্গার (Izaak Zynger)। তার মায়ের নাম থেকে বাশেভিস অংশটুকু নিয়ে তিনি বর্তমান আইজাক বাশেভিস সিঙ্গার নামে পরিচিত। ইদ্দিশ সাহিত্য আন্দোলনের তিনি অন্যতম গুরুত্বপূর্ণ ব্যক্তিত্ব। ১৯৭৮ সালে তিনি সাহিত্যে নোবেল পুরস্কার লাভ করেন। তার অন্যতম সাহিত্যকর্মের মধ্যে রয়েছে তার শৈশবের আত্মজীবনী আ ডে অব প্লেজার: স্টোরিস অফ আ বয় গ্রোইং আপ ইন ওয়ারসো, দ্য ম্যাজিশিয়ান অব লুবলিন, আ ক্রাউন অব ফেদার অ্যান্ড আদার স্টোরিস ইত্যাদি। Wollitz, Seth L. (২০০১)। Staley, Thomas F., সম্পাদক। The Hidden Isaac Bashevis Singer। Literary Modernism Series। University of Texas Press। আইএসবিএন 0-292-79147-X। সংগ্রহের তারিখ ২০১২-০৭-২৮।  Singer, Isaac Bashevis (১৯৭৮), Lecture, Nobel prize উদ্ধৃতি টেমপ্লেট ইংরেজি প্যারামিটার ব্যবহার করেছে (link) . "National Book Awards – 1970". National Book Foundation. Retrieved 2012-02-08. উইকিউক্তিতে আইজাক বাশেভিস সিঙ্গার সম্পর্কিত উক্তির সংকলন রয়েছে। Isaac Bashevis Singer at FSG 1978 Nobel Prize in Literature ওয়েব্যাক মেশিনে আর্কাইভকৃত ২০ এপ্রিল ২০০৬ তারিখে Nobel biography ওয়েব্যাক মেশিনে আর্কাইভকৃত ৬ জুলাই ২০০৮ তারিখে http://www.pbs.org/wnet/americanmasters/database/singer_i.html Singer page at Library of America The Paris Review Interview with Isaac Bashevis Singer ওয়েব্যাক মেশিনে আর্কাইভকৃত ৫ মার্চ ২০১০ তারিখে Isaac Bashevis Singer Collection at the Harry Ransom Center at The University of Texas at Austin Isaac B. Singer: A Life Singer's Artists[স্থায়ীভাবে অকার্যকর সংযোগ] Zlateh the Goat and Other Stories
খন্দকার আব্দুল মজিদ উচ্চ বিদ্যালয়

খোন্দকার আব্দুল মজিদ উচ্চ বিদ্যালয় (খ. আ. ম উচ্চ বিদ্যালয়) বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত। এটি ১৯৬৮ সালে প্রতিষ্ঠিত হয়। এটি উল্লাপাড়া থানা থেকে ৩ কিলোমিটার দূরে (উল্লাপাড়া রেলওয়ের স্টেশনের কাছাকাছি) অবস্থিত। খন্দকার আব্দুল মজিদ এই বিদ্যালয় প্রতিষ্ঠিত করেন। "Khondker Abdul Mazid High School - Sohopathi | সহপাঠী" (ইংরেজি ভাষায়)। ২০১৭-০৭-০৩। সংগ্রহের তারিখ ২০২২-০৫-২০।